बाक्सा , 28 जुलाइ : दानफायनायनि अनगायै जेबो राहा गैया जादों आबादारिया । बाक्सा जिल्लानि सालबारि महकुमानि बेन्दोंयाव थानाय मातलिज'रा गामिनि नारें आबाद मावग्राफोरा गोबां दुखु जारलानि गेजेरजों नारें आबादखौ मावदोंब्लाबो बेसेन खमनि थाखाय दुखु मोन्नाय फोरमायदों । सरकारा नारें फिथाइखौ ल'न्डनाव दैथाय हरनायनि खोथा होदोंमोनब्लाबो बेसेन खमनि थाखाय नारें आबाद मावग्राफोरा गनायथिना लायाखै । जायनि जाहोनाव आबाद मावनाय नारेंफोरखौ साप्लाय हरनो हायाखै । साप्लाइ हरनो हायैनि थाखाय नारें आबाद मावनाय 7 बिघा हायाव नारेंफोरा मोननानै सेवलांनो हमदों होन्नानै आबादारिफोरा फोरमायो । बाजाराव लांब्लाबो खालिबोल' थेला फाराखौल' हरगानाय जायो आरो नारें फिथाइनि बेसेना खम जानायनि थाखायनो नारें बिफांफोरखौ दाम्फायाबा जेबो राहा गैलिया होन्नानै आबादारिफोरा दुखुजों फोरमायो । 
नारें लेबुनि बागान खालामदोंब्लाबो जेबो मुलाम्फा जानाय मोनाखै ।